gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3644, del 14-12-1999 (1999/10532)

Subhasta i concurs. Alienació d'immobles de propietat municipal.
----------------------------------------------------------------

### Dades del document

Número de DOGV
:   3644

Data del DOGV
:   14-12-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10793


Data del document
:   25-11-1999

Organisme emissor
:   Ajuntament de Montaverner

Tipus de document
:   Subhasta

Descriptors 

:   * Montaverner
    * licitació
    * propietat immobiliària

Subhasta i concurs. Alienació d'immobles de propietat municipal. [1999/M10228]
  
Aprovat per acord de ple de data 5 de novembre de 1999 el plec de clàusules administratives que han de regir en el procediment obert convocat per a l'alienació, per mitjà de subhasta i fase de concurs, dels immobles que es defineixen en el propi plec, s'exposa en la secretaria d'aquest ajuntament, segons allò disposat en l'article 112 del Reial Decret 781/1986 de 18 d'abril, pel termini de vuit dies hàbils per al seu examen i reclamacions.
  
De conformitat amb el citat acord i amb l'article 79 de la Llei 13/1995 de 18 de maig, simultàniament, s'anuncia el següent procediment obert, supeditat al fet que no es formulen reclamacions al plec de clàusules administratives.
  
1. Entitat adjudicadora: l'Ajuntament de Montaverner.
  
1.1. Òrgan: Ajuntament en Ple
  
1.2. Dependència que es tramita l'expedient: secretaria general.
  
2. Objecte del contracte
  
Les parcel·les resultants de l'expedient de reparcel·lació de la U.E. RES 1 de Montaverner, aprovat definitivament en el ple de data 29 de setembre de 1999.
  
3. Tramitació, procediment i forma d'adjudicació
  
3.1. Tramitació: ordinària.
  
3.2. Procediment: obert.
  
3.3. Forma: subhasta i fase de concurs.
  
4. Tipus de licitació
  
El tipus de licitació es fixa en 4.000 PTA/m² a l'alça, mas la proporció de quotes urbanístiques repercutibles a cada parcel·la que s'adjudique.
  
5. Obtenció de documentació i informació
  
Entitat: Ajuntament de Montaverner, Secretaria General.
  
Domicili: plaça Major, número 6.
  
Codi postal i localitat: 46261 Montaverner.
  
Telèfon i fax: 96 229 70 08 i 96 229 74 25.
  
6. Requisits del contractista
  
Els que es determinen en el plec de condicions.
  
7. Presentació d'ofertes o sol·licituds
  
Data límit per a la presentació d'ofertes: 26 dies naturals, comptats a partir del dia següent a la publicació d'aquest anunci en el DOGV, de 10.00 a 14.00 hores. Si el darrer dia coincidira en dissabte, el termini es prorrogaria fins al següent dia hàbil.
  
Lloc de presentació de sol·licituds: a l'Ajuntament de Montaverner.
  
8. Obertura de pliques o ofertes
  
El primer dimecres següent al de la finalització de presentació d'ofertes.
  
Hora: 13.00.
  
9. Altres informacions. secretaria general.
Diari Oficial de la Generalitat Valenciana


Sumari del DOGV 3434, del 15-02-1999 (1999/486)

RESOLUCIÓ de 15 de desembre de 1998, del secretari general de la Conselleria de Sanitat, que sotmet a informació pública l'expedient per a la creació d'un centre sanitari a Alacant.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/486


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 de desembre de 1998, del secretari general de la Conselleria de Sanitat, que sotmet a informació pública l'expedient per a la creació d'un centre sanitari a Alacant. [1999/L486]
  
En aquesta Secretaria General de la Conselleria de Sanitat de la Generalitat Valenciana s'instrueix l'expedient, promogut per Radocirugía San Francisco de Asís, SA, per a la creació del centre sanitari Instituto Alicantino de Oncología com a centre oncològic destinat a tractaments radioterapèutics amb accelerador lineal, situat a la plaça del doctor Gómez Ulla, núm. 15, d'Alacant.
  
Segons preveu l'article 10 de l'Ordre de 10 d'abril de 1989, d'aquesta conselleria (DOGV núm. 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant vint dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit a la Unitat de Recursos Sanitaris de la Secretaria General d'aquesta conselleria, situat al c/ Rodríguez Fornos, núm. 4, de València, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3421, del 27-01-1999 (1999/641)

RESOLUCIÓ de 18 de gener de 1999, del conseller d'Agricultura, Pesca i Alimentació, per la qual nomena personal eventual de la conselleria el senyor Salvador Montesinos Zamorano.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/641


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 18 de gener de 1999, del conseller d'Agricultura, Pesca i Alimentació, per la qual nomena personal eventual de la conselleria el senyor Salvador Montesinos Zamorano. [1999/641]
  
Conformement amb el que es disposa en l'article 6 del Text Refós de la Llei de la Funció Pública Valenciana, i segons el que es disposa en el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc:
  
Primer
  
Nomenar el senyor Salvador Montesinos Zamorano, personal eventual de la Conselleria d'Agricultura, Pesca i Alimentació, per exercir funcions d'assessor.
  
Segon
  
En consideració a la dedicació, el grau de preparació i el nivell de titulació adequat a la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E049.
  
Tercer
  
Aquest nomenament tindrà efecte des de la data d'aquesta resolució.
  
València, 18 de gener de 1999.- El conseller d'Agricultura, Pesca i Alimentació: Salvador M. Ortells Rosell.
Diari Oficial de la Generalitat Valenciana


Sumari del DOGV 3468, del 07-04-1999 (1999/2145)

RESOLUCIÓ de 22 de febrer de 1999 de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 17 milions de dòlars (71.162.214,17 euros).
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2145


Data del document
:   22-02-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 22 de febrer de 1999 de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 17 milions de dòlars (56.224.847,17 euros). [1999/X2145]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública, estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, la qual es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercialper un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
Deutsche Bank 52.318.175 dòlars 2 mesos
  
 (91.047.699,17 euros)
  
Segon
  
La quantitat que s'ha d'ingressar és de a 79.164.608,38 euros i els interessos són de 120.118,79 euros.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 17 milions de dòlars (83.039.923,17 euros).
  
València, 22 de febrer de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3507, del 01-06-1999 (1999/4156)

RESOLUCIÓ de 15 d'abril de 1999, del conseller de Presidència, per la qual s'aprova la bandera de l'Ajuntament d'Ayódar (Castellón).
------------------------------------------------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4156


Data del document
:   15-04-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Ayódar
    * municipi
    * administració local
    * bandera

RESOLUCIÓ de 15 d'abril de 1999, del conseller de Presidència, per la qual s'aprova la bandera de l'Ajuntament d'Ayódar (Castellón). [1999/M4156]
  
L'Ajuntament d'Ayódar ha estimat convenient adoptar bandera perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil·lològic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar la bandera adoptada per l'Ajuntament d'Ayódar que quedarà organitzada de la següent manera:
  
"Bandera de proporcions 2:3. De blanc, l'escut municipal al centre."
  
Contra aquesta resolució, que posa fi a la via administrativa, els interessats podran interposar, postestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, o davant la Sala Contenciosa Administrativa de Tribunal Superior de Justícia corresponent a la circumscripció on tinguen els interessats el seu domicili, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 3651, del 23-12-1999 (1999/10346)

Rotlle d'apel·lació número 923/1998. Cèdula de notificació.
-----------------------------------------------------------

### Dades del document

Número de DOGV
:   3651

Data del DOGV
:   23-12-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10540


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 923/1998. Cèdula de notificació. [1999/Q10470]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 923/1998, que prové del judici de menor quantia número 142/1997, del Jutjat de Primera Instància número 11 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
Audiència Provincial de València
  
Secció Novena
  
Sentència número 827/1999
  
- M.ª Carmen Escrig Orenga
  
- Gonzalo Caruana Font de Mora
  
- Antonio Pardo Llorens
  
València, 21 d'octubre de 1999
  
La Secció Novena de l'Audiència Provincial de València, sent-ne ponent el magistrat Antonio Pardo Llorens, ha vist aquest rotlle d'apel·lació número 923/1998, que prové de les actuacions de judici de menor quantia, promogudes davant del Jutjat de Primera Instància número 11 de València, amb el número 142/1997, entre les parts; d'una, com a demandada apel·lant, la penya taurina El Carpesano, representada per la procuradora dels tribunals Elisa Pascual Casanova, i d'una altra, com a demandant apel·lada, la senyora Ana María Mesa Gómez, representada per la procuradora dels tribunals Silvia López Monzó, com a demandada apel·lada, la companyia Astra de Seguros y Reaseguros, representada pel procurador Luis Muñoz Álvarez, i, com a demandats incompareguts en aquesta alçada, l'Ajuntament de València i el senyor José Vicente Machancoses Fiortuny, sobre reclamació de quantitat, en virtut del recurs d'apel·lació interposat per la demandada, la penya taurina El Carpesano.
  
Decisió
  
Amb la desestimació del recurs d'apel·lació plantejat contra la sentència dictada pel jutge de Primera Instància número 11 de València, en actuacions de menor quantia, registrats amb el número 142/1997, confirmem aquesta sentència.
  
Condemnem l'apel·lant a pagar les costes generades en aquesta alçada".
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor José Vicente Machancoses Fiortuny i l'Ajuntament de València, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3475, del 16-04-1999 (1999/2637)

RESOLUCIÓ de 26 de febrer de 1999, de la Universitat de València per la qual nomena, en virtut de concurs, el senyor Francisco Daniel Ayora Pérez professor titular d'universitat de l'àrea de coneixement Educació Física i Esportiva.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2637


Organisme emissor
:   Universitat de València

Tipus de document
:   Resolució

RESOLUCIÓ de 26 de febrer de 1999, de la Universitat de València per la qual nomena, en virtut de concurs, el senyor Francisco Daniel Ayora Pérez professor titular d'universitat de l'àrea de coneixement Educació Física i Esportiva. [1999/M2637]
  
D'acord amb la proposta formulada per la comissió constituïda, per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'universitat (concurs número 34/1998), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Francisco Daniel Ayora Pérez professor titular d'universitat, de l'àrea de coneixement d'Educació Física i Esportiva, adscrita al Departament Didàctica de l'Expressió Musical, Plàstica i Corporal.
Diari Oficial de la Generalitat Valenciana


Sumari del DOGV 3572, del 31-08-1999 (1999/7085)

Informació pública del Pla de Reforma Interior de millora comprensiu de la modificació 11 del Pla General.
----------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7085


Organisme emissor
:   Ajuntament de Puçol

Tipus de document
:   Anunci

Informació pública del Pla de Reforma Interior de millora comprensiu de la modificació 11 del Pla General. [1999/7085]
  
L'alcaldia presidència, mitjançant decret adoptat el 13 de juliol de 1999, ha resolt sotmetre a informació pública pel termini de 20 dies hàbils, el Pla de Reforma Interior de millora comprensiu de la modificació 11 del Pla General d'aquesta localitat.
  
Durant la informació pública la documentació tècnica presentada i l'expedient administratiu seran exposats en el Departament d'Urbanisme de l'ajuntament i s'admetran al·legacions de conformitat amb el que disposa l'article 46 en relació amb l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, s'assenyala que el present acord comporta la suspensió de les llicències a què es refereix l'article 57.1 B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3527, del 29-06-1999 (1999/5846)

Informació pública del Programa d'Actuació Integrada de la Unitat d'Execució Única del Pla Parcial del Sector Industrial 10, Vara de Quart, de València.
--------------------------------------------------------------------------------------------------------------------------------------------------------

### Dades del document

Número de DOGV
:   3527

Data del DOGV
:   29-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5846


Organisme emissor
:   Calviga, SA

Tipus de document
:   Anunci

Informació pública del Programa d'Actuació Integrada de la Unitat d'Execució Única del Pla Parcial del Sector Industrial 10, Vara de Quart, de València. [1999/Q5846]
  
La mercantil Calviga, SA, ha formulat alternativa tècnica de Programa d'Actuació Integrada de la Unitat d'Execució Única del Pla Parcial del Sector Industrial 10, Vara de Quart, de València, que conté memòria del programa, Pla Parcial y documentació parcial del Projecte d'Urbanització amb la documentació exigible a un avantprojecte d'urbanització, a l'empara d'allò que disposen els articles 45, 48 i 52.1.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 48.1.c de la llei esmentada, se sotmeten els documents a què es fa referència a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular les al·legacions i/o alternatives tècniques que els convinguen segons dret, les quals s'han de presentar davant el Registre General de l'Ajuntament de València.
  
Durant el mateix termini de 20 dies, qualsevol:
  
a) Podrà consultar els documents protocol·litzats davant la notaria de Manuel Ángel Rueda Pérez, al carrer de Llúria, 28, de València, en dies laborables de 10.00 a 13.00 hores.
  
a) Podrà comparéixer davant l'esmentada notaria per a sol·licitar que se li exhibisca l'acta de protocol·lització dels projectes o obtenir-hi, a costa seua, una còpia total o parcial.
  
b) Podrà consultar la documentació esmentada i també l'expedient administratiu (registre d'entrada de 26 de maig de 1999, número 22.227), a l'Ajuntament de València, els dies hàbils i en horari d'atenció al públic.
  
Les proposicions juridicoeconòmiques es presentaran també al Registre General de l'Ajuntament de València, durant els cincs dies següents al venciment dels 20 dies assenyalats adés.
  
Aquest anunci val d'avís als titulars desconeguts o amb domicili desconegut, segons el Cadastre, que són els següents:
  
Parcel·la Titular Domicili
  
8897541JU8635R4255BQ Desconegut Desconegut
  
6817872JG0096G1415AA Pellicer Belenguer, Camilo Desconegut
Diari Oficial de la Generalitat Valenciana


Sumari del DOGV 3456, del 17-03-1999 (1999/1638)

Informació pública de l'aprovació provisional del Projecte d'Escut Heràldic Municipal.
--------------------------------------------------------------------------------------

### Dades del document

Número de DOGV
:   3456

Data del DOGV
:   17-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1638


Organisme emissor
:   Ajuntament de Granja de Rocamora

Tipus de document
:   Anunci

Informació pública de l'aprovació provisional del Projecte d'Escut Heràldic Municipal. [1999/M1638]
  
El Ple de l'Ajuntament, en sessió celebrada el dia 17 de desembre de 1998, va acordar aprovar provisionalment el Projecte de l'Escut Heràldic del municipi de Granja de Rocamora; l'expedient complet es troba de manifest a les oficines municipals.
  
Cosa que s'exposa al públic mitjançant la inserció d'anuncis al tauler d'edictes de l'Ajuntament i en el Diari Oficial de la Generalitat Valenciana, per un període d'un mes, als efectes que els interessats puguen examinar l'expedient i al·legar el que estimen convenient. En cas de no presentar-s'hi al·legacions, l'acord provisional es convertirà en definitiu.